
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรเป็นพนักงานจ้าง
 สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช
********************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างตามภารกิจ

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘,ข้อ ๑๙ และข้อ ๒๐ จึงประกาศรับสมัครเพื่อการสรรหาและเลือกสรรบุคคลเป็นพนักงานจ้างตามภารกิจ สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช ในตำแหน่งและอัตรา ดังต่อไปนี้
ข้อ 1 ตำแหน่งที่รับสมัคร
 

พนักงานจ้างตามภารกิจ  จำนวน  1  ตำแหน่ง  1  อัตรา  ได้แก่
สังกัดส่วนการคลัง


     -  ตำแหน่ง ผู้ช่วยเจ้าหน้าที่ธุรการ


จำนวน    1   อัตรา

ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.-


    ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า  ๑๘  ปี  และไม่เกิน  ๖๐  ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ
                                   จิตฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วน
                                   ตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงาน
                                   บุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไข
                                   เพิ่มเติม ข้อ ๖ (๕) ดังนี้

     

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง
/ 5. ไม่เป็นผู้ดำรง.....

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
                                   พรรคการเมือง


     
๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

    
     
๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญาเว้น
                                   แต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงาน
                                   อื่นของรัฐ


     
๙. ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่น
                                   ของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
                         ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด แนบท้ายประกาศรับสมัครสรรหาและเลือกสรรนี้ ( ผนวก ก. )
ข้อ 3. เอกสารและหลักฐานที่ต้องนำมายื่นพร้อมใบสมัคร

        ผู้สมัครต้องยื่นใบสมัครด้วยตัวเอง โดยการกรอกรายละเอียดลงในใบสมัครให้ถูกต้อง พร้อมทั้งนำเอกสารฉบับจริง และสำเนารับรองความถูกต้อง อย่างละ  ๑  ชุด  มายื่นในวันสมัคร ดังต่อไปนี้


     ๕.๑ สำเนาวุฒิการศึกษา หรือสำเนาระเบียนแสดงผลการเรียน ที่แสดงว่าเป็นผู้มีคุณวุฒิ
                                 การศึกษาตรงตามคุณสมบัติเฉพาะสำหรับตำแหน่งที่สมัครโดยสำเร็จการศึกษาและ
                                 ได้รับอนุมัติจากผู้มีอำนาจอนุมัติ ภายในวันปิดรับสมัคร จำนวน  ๑  ฉบับ (ถ้ามี)


     ๕.๒ สำเนาทะเบียนบ้าน   จำนวน  ๑  ฉบับ 



     ๕.๓ สำเนาบัตรประจำตัวประชาชน  จำนวน  ๑  ฉบับ


     ๕.4 รูปถ่ายหน้าตรง ไม่สวมหมวก และไม่ใส่แว่นตาดำ ขนาด ๓ x ๔ (ขนาด  ๑  นิ้ว)
                                ถ่ายครั้งเดียวไม่เกิน  ๖  เดือน  จำนวน  ๓  รูป 


     ๕.5 ใบรับรองแพทย์ (แพทย์ออกให้ไม่เกิน ๑ เดือน) แสดงว่าไม่เป็นโรคต้องห้ามตาม
                                ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์
                                และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
                                ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕)  จำนวน  ๑  ฉบับ


     ๕.6 หลักฐานอื่น ๆ เช่น  หลักฐานการเปลี่ยนชื่อ - นามสกุล ทะเบียนสมรส  (ถ้ามี)
                                จำนวน  ๑  ฉบับ
สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลเสาเภา จะถือว่าเป็นผู้ขาดคุณสมบัติในการสมัครและไม่มีสิทธิได้รับการบรรจุและแต่งตั้งให้ดำรงตำแหน่ง

ข้อ ๔. กำหนดวัน  เวลา และสถานที่รับสมัคร

        กำหนดวันรับสมัคร ตั้งแต่วันที่ 20 – ๒8 พฤษภาคม ๒๕๕7 เวลา ๐๙.๐๐ – ๑๖.๓๐ น. ให้ผู้ประสงค์จะสมัครฯ ขอใบสมัครและยื่นใบสมัคร ณ สำนักงานปลัดฯ องค์การบริหารส่วนตำบลเสาเภา อำเภอสิชล  จังหวัดนครศรีธรรมราช สอบถามรายละเอียดได้ที่ เบอร์โทรศัพท์ ๐๗๕-๓๖๗-๓๒๖ ในวันและเวลาราชการ      หรือ www.saophao.go.th 
/ ข้อ 5. ค่าธรรมเนียม…..

ข้อ 5. ค่าธรรมเนียมการสมัคร

         องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท (ค่าธรรมเนียมการสมัครจะไม่จ่ายคืนให้ไม่ว่ากรณีใด)

ข้อ 6. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ 30 พฤษภาคม ๒๕๕7 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช

ข้อ 7. วัน เวลา และสถานที่สรรหาและเลือกสรร

         องค์การบริหารส่วนตำบลเสาเภา จะดำเนินการสอบเพื่อเลือกสรร ในวันที่ 3 มิถุนายน ๒๕๕7 ตั้งแต่เวลา ๐๙.๐๐ - ๑๖.๐๐ น. ณ  ที่ทำการองค์การบริหารส่วนตำบลเสาเภา ดังนี้


เวลา 10.๐๐ - ๑2.๐๐ น.     ทดสอบความรู้ความสามารถทั่วไปและความรู้ความสามารถ
      เฉพาะตำแหน่ง   


เวลา 13.๐๐ น. เป็นต้นไป    ทดสอบความเหมาะสมกับตำแหน่ง (สอบสัมภาษณ์)

ข้อ 8. หลักเกณฑ์และวิธีการเลือกสรร

         หลักเกณฑ์การเลือกสรรบุคคล กำหนดคะแนนรวม 200 คะแนน ดังนี้ 

         8.๑ ทดสอบความรู้ความสามารถทั่วไป และความรู้ความสามารถเฉพาะตำแหน่ง
                          (คะแนนเต็ม  10๐  คะแนน)

         8.2 ทดสอบความเหมาะสมกับตำแหน่ง  (คะแนนเต็ม  ๑๐๐  คะแนน)

ข้อ 9. เกณฑ์การตัดสิน
  ผู้ที่จะถือว่าเป็นผู้ผ่านการเลือกสรร จะต้องเป็นผู้สอบได้คะแนนไม่ต่ำกว่าร้อยละหกสิบหรือตามที่คณะกรรมการดำเนินการคัดเลือกจะพิจารณาตามความเหมาะสม

ข้อ ๑0. การขึ้นบัญชีผู้สอบแข่งขันได้


๑0.๑ การขึ้นบัญชีรายชื่อผู้ผ่านการเลือกสรร จะเรียงตามลำดับที่จากผู้ผ่านการเลือกสรรที่ได้คะแนนสูงสุดลงมาตามลำดับ ถ้าคะแนนเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า



๑0.๒ บัญชีรายชื่อผู้ผ่านการเลือกสรร กำหนดให้บัญชีอายุไม่เกิน  ๑  ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

ข้อ ๑1. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบคัดเลือกได้และได้รับการจ้าง           ในวันที่ 5 มิถุนายน ๒๕๕7  ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช และ www.saophao.go.th 
/ ข้อ ๑2. การทำสัญญา.....

ข้อ ๑2. การทำสัญญาจ้าง


ผู้สอบคัดเลือกได้ จะได้รับการทำสัญญาจ้าง ตามลำดับในบัญชีผู้สอบคัดเลือกได้ ในแต่ละตำแหน่งตามตำแหน่งว่างขององค์การบริหารส่วนตำบลเสาเภา ทั้งนี้โดยความเห็นชอบของคณะกรรมการพนักงานส่วนตำบล (ก.อบต.) จังหวัดนครศรีธรรมราช
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้  และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
[image: image1.png]


ประกาศ  ณ  วันที่  ๑2  เดือน  พฤษภาคม  พ.ศ. ๒๕๕7
            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา  ลงวันที่ ๑2 พฤษภาคม ๒๕๕7

พนักงานจ้างตามภารกิจ   ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง ผู้ช่วยเจ้าหน้าที่ธุรการ
หน้าที่และความรับผิดชอบ


ปฏิบัติงานขั้นต้นเกี่ยวกับงานธุรการและงานสารบรรณธรรมดาที่ไม่ยาก ภายใต้การกำกับตรวจสอบโดยใกล้ชิด หรือตามคำสั่ง หรือแบบ หรือแนวทางปฏิบัติที่มีอยู่อย่างแน่ชัด หรือละเอียดถี่ถ้วน และปฏิบัติหน้าที่อื่นตามที่ได้รับมอบหมายลักษณะงานที่ปฏิบัติ รับ ส่ง ลงทะเบียน แยกประเภทและจัดส่งหนังสือ เอกสาร  ให้หน่วยงานที่เกี่ยวข้อง  เก็บและค้นหาหนังสือ กรอกแบบฟอร์มและร่างหนังสือโต้ตอบง่ายๆ ตรวจทานความถูกต้องของตัวเลขและตัวหนังสือ พิมพ์และคัดสำเนา หนังสือเอกสาร ตรวจเอกสารหลักฐานและคัดลอกลงรายการต่างๆ ช่วยจัดหา ดูแลรักษาและเบิกจ่ายพัสดุครุภัณฑ์ ช่วยรวบรวมข้อมูลและสถิติทั่วไป ช่วยทำบันทึก   ย่อเรื่อง ช่วยจัดเตรียม และให้บริการในเรื่องสถานที่ วัสดุ อุปกรณ์ ช่วยติดต่ออำนวยความสะดวก และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง


ได้รับประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ทุกสาขาที่ ก.อบต. ก.พ. หรือ ก.ค. รับรอง ซึ่งศึกษาวิชาคอมพิวเตอร์มา ไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากสถาบันการศึกษาของรัฐ หรือเอกชนที่ได้รับการรับรองจากทางราชการ หรือหน่วยงานของรัฐ ที่มีระยะเวลาการฝึกอบรมไม่น้อยกว่า ๑๒ ชั่วโมง
ความรู้ความสามารถที่ต้องการ


๑. มีความรู้ความเข้าใจในกฎหมายว่าด้วยระเบียบบริหารงานสภาตำบล และองค์การบริหารส่วน
                        ตำบล และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่


๒. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การ
                         ปฏิบัติงานในหน้าที่


๓. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่มีความ 
                         สามารถในการปฏิบัติหน้าที่ด้วยความละเอียดแม่นยำ
อัตราค่าตอบแทนที่จะได้รับ
ได้รับค่าตอบแทนเดือนละ   7,640.-  บาท












